অপরূদ্ধ / ফোরকান,খুলনা ঃ খাস জমি দখলকে কেন্দ্র করে আওয়ামী লীগের দুই গ্রপের সংঘর্ষে দুইজন নিহতের ঘটনায় পাল্টাপাল্টি মামলা দায়ের করা হয়েছে। ডুমুরিয়া উপজেলার মাগুরখালী ইউনিয়নের বর্তমান ও সাবেক দুই চেয়ারম্যানকে প্রধান আসামী করে নিহতদের দুই ছেলে বাদী হয়ে পৃথক দুটি হত্যা মামলা করেছে। ঘটনার সাথে জড়িত থাকার সন্দেহে পুলিশ ৩ জনকে গ্রেফতার করেছে। পুলিশী গ্রেফতার আতঙ্কে পূর্ব-পাতিবুনিয়া গ্রাম পুরুষ শুন্য হয়ে পড়েছে।  পুলিশ ও এলাকাবাসী জানায়, উপজেলার মাগুরখালী ইউনিয়নের পূর্ব পাতিবুনিয়া গ্রামের কুয়াকাটা মৌজায় ২ একর খাস জমি স্থানীয় ভূমিহীন নিহার রঞ্জন বালা ভূমি অফিস থেকে একসনা বন্দোবস্ত (ডিসিআর) নিয়ে ভোগ দখল করে আসছিলেন। কিন্তু একই এলাকার গ্রাম পুলিশ সদস্য গোলক চন্দ্র মন্ডল রেকর্ড মূলে ওই জমির মালিকানা দাবি করেন। এই জমির দখলকে কেন্দ্র করে স্থানীয় আওয়ামী লীগ দুই ভাগে বিভক্ত হয়ে যায়। নিহত নিহার রঞ্জন বালার পে অবস্থান নেয় মাগুরখালী ইউনিয়ন আওয়ামী লীগের আহবায়ক বিমল কৃষ্ণ সানা। অপরদিকে গ্রাম পুলিশ সদস্য গোলক চন্দ্র মন্ডলের প  নেয় ইউপি চেয়ারম্যান আওয়ামী লীগ নেতা কার্তিক চন্দ্র মন্ডল। তাদের মধ্যে দীর্ঘদিন ধরে উভয়ের বিরোধ চলে আসছিল। এর ধারাবাহিকতায় গত বৃহস্পতিবার সকাল সাড়ে ৯টার দিকে গোলক চন্দ্র মন্ডল লোকজন নিয়ে ওই জমি দখল নিতে যায়। কিন্তু তখন নিহার রঞ্জন বালা ও তার লোকজন তাতে বাঁধা দেয়। এ সময় উভয় গ্রপ পরস্পরের ওপর লাঠি-সোটা নিয়ে হামলা এবং ধাওয়া, পাল্টা ধাওয়ার ঘটনা ঘটে। এখানে লাঠির আঘাতে উভয় পরে ১৫ জন আহত হয়। আহতদের মধ্যে বিমল কৃষ্ণ সানার পরে নিহার রঞ্জন বালা খুলনা মেডিকেল কলেজ হাসপাতালে বেলা ২টার দিকে এবং বিকাল ৪টায় কার্ত্তিক  চন্দ্র মন্ডলের পরে নীলকমল (৪০) খুলনার স্থানীয় একটি কিনিকে চিকিৎসাধীন অবস্থায় মারা যান। আহত কুমার দে বালা, রজব আলী, মান্দার মন্ডল, বিধান মন্ডল, বিবেক মন্ডল, খগেন মন্ডল, কুমারেশ বালা, হিমাংশু মন্ডল, দিপঙ্কর মন্ডল, আশিতোষ মন্ডল, রঞ্জিত মন্ডল ও বিমল মন্ডল বর্তমানে সুস্থ রয়েছে। তারা খুলনা মেডিকেল কলেজ হাসপাতাল ও ডুমুরিয়া স্বাস্থ্য কমপ্লেক্সে চিকিৎসাধীন রয়েছেন। গত বৃহস্পতিবার সন্ধ্যা থেকে মাগুরখালী ইউনিয়নের পূর্ব-পাতিবুনিয়া গ্রামে মারামারী ও হত্যা ঘটনার পুলিশ আসামী ধরতে নিরীহ লোকজনের বাড়িতে হয়রানী মূলক তল্লাসী  চালাচ্ছে বলে এলাকাবাসীর অভিযোগ। এতে গ্রামবাসী, পুলিশের গ্রেফতার আতঙ্কে রয়েছে। ফলে সাধারণ মানুষ গ্রাম ছাড়তে বাধ্য হচ্ছে।  নিহত নিহার রঞ্জন বালা হত্যা মামলার তদন্তকারী কর্মকর্তা উপ-পুলিশ পরিদর্শক শেখ শাহজাহান আলী সাংবাদিকদের জানান, নিহতের ছেলে জামিনী রঞ্জন বালা বাদী হয়ে তার বাবার হত্যা ঘটনায় বৃহস্পতিবার রাতে মাগুরখালী ইউপি চেয়ারম্যান কার্ত্তিক চন্দ্র মন্ডলকে প্রধান আসামীসহ ২৪ জনের নাম উল্লেখ করে মামলা করেছেন। এ মামলার এজাহারভুক্ত আসামী গ্রাম পুলিশ সদস্য গোলক মন্ডল (৬০) ও সুধান্য মন্ডলকে (৫৫) পুলিশ গ্রেফতার  করেছে।  একই ঘটনায় নীল কমল হত্যা মামলার তদন্তকারী কর্মকর্তা উপ-পুলিশ পরিদর্শক মোঃ আমজাদ হেসেন সাংবাদিকদের জানান, নিহতের ছেলে অনিমেষ মন্ডল বাদী হয়ে তার বাবা হত্যা ঘটনায় গতকাল শুক্রবার সকালে মাগুরখালী ইউপির সাবেক চেয়ারম্যান ও ইউনিয়ন আওয়ামী-লীগের সাধারন সম্পাদক বিমল কৃষ্ণ সানাকে প্রধান আসামীসহ ৩৬ জনের নাম উল্লেখ করে মামলা করেছেন। এ মামলার এজাহারভুক্ত আসামী গোবিন্দ সরকারকে (৩০) পুলিশ গ্রেফতার করেছে।  ডুমুরিয়া থানার পুলিশ পরিদর্শক মোঃ আব্দুল জলিল জানান, সংঘর্ষের পর ঘটনাস্থলে অতিরিক্ত পুলিশ মোতায়েন করা  হয়েছে। পরিস্থিতি এখন পুলিশের নিয়ন্ত্রণে রয়েছে। পুলিশ এলাকায় অভিযান চালিয়ে এ পর্যন্ত তিনজনকে গ্রেফতার করেছে। তবে মারামারী ও হত্যার সাথে যারা জড়িত তাদের ছাড়া নিরীহ কোনো লোককে হয়রানী করা হচ্ছে না।  ডুমুরিয়া উপজেলা আওয়ামী লীগের সাধারণ সম্পাদক অধ্য নুরুদ্দীন আল মাসুদ সাংবাদিকদের জানান, মাগুরখালী জোড়াখুনের যে ঘটনা ঘটেছে সেটা তাদের নিজেদের ব্যাপার । এখানে আওয়ামীলীগ বা অঙ্গসংগঠনের কোন বিষয় নয়। তিনি বলেন; বিমল সানা মাগুরখালী ইউনিয়ন আওয়ামী লীগের আহবায়ক। তবে কার্তিক আওয়ামীলীগ বা আওয়ামী লীগের অঙ্গ সংগঠনের কোন নেতা  নয়। তিনি আওয়ামী লীগের সমর্থক।